open-index/open-wikipedia-markdown huggingface dataset:
Königslutter am Elm

**Königslutter am Elm** er ein by og ein kommune aust i forbundslandet Niedersachsen i Tyskland, 
Kommunen omfattar 131,1 km² og kringom 16&nbsp;000 ibuarar.

Byen og kommunen ligg midt i Naturpark Elm-Lappwald og på nordaustsida av det skogkledde høgdedraget Elm. Dei næraste større byane er Braunschweig om lag 23 km mot vest og Wolfsburg om lag 20 km mot nord.

Eit psykiatrisk sjukehus er med sine over 1000 tilsette den største sysselsetjaren i heile Landkreis Helmstedt.

## Kjelder

**Denne artikkelen bygger på «[[:de:Königslutter am Elm|Königslutter am Elm]]» frå ,  den 9. januar 2024.*  

## Bakgrunnsstoff

*
Krenelering

**Krenelering** (av fransk *créneler*, ‘forsyne med takkar’) er ei spesiell utforming av den øvre delen av ein mur. Det er eit brystvern på ei borg eller ein bymur som har regelmessige mellomrom som skyteskår. Kreneleringa er ofte laga samtidig som ein bygger bygningen, men kan òg byggjast til på festningar, herregardar eller slott. Kreneleringa har ein verna gang bakom der forsvararane kan ferdast. Medan krenelering opphavleg hadde ein viktig forsvarfunksjon, er det i seinare byggverk blitt nytta som dekorasjon i romantisk arkitektur..


Chemin de ronde muraille long.JPG|Kreneleringar på Den store muren i Kina.
Cahors Barbacane5.JPG|Tårn med kreneleringar i Cahors i Lot i Frankrike.
Friesach Grabenring Stadtgraben und Ringmauer mit Zinnen im Osten 13092017 1037.jpg|Krenelering ved Olsatorbrücke i Stadt Friesach i Kärnten i Austerrike. 
Castello Soave 30-08-07 12.jpg|Brystvern med krenelert mur ved Castello di Soave i provinsen Verona i Veneto i Italia.
Корсунь 02.jpg|Dekorativt krenelering i Korsun-Sjevtsjenkivskyj i Tsjerkasy oblast i Ukraina.


## Kjelder

**Denne artikkelen bygger på «[[:da:Krenelering|Krenelering]]» frå , «[[:nb:Krenelering|Krenelering]]» frå  og «[[:sv:Krenelering|Krenelering]]» frå , den 9. januar 2024.*
Alexandru cel Bun

**Alexandru cel Bun**, tidlegare *Viișoara*, er ein kommune i Neamț fylke i Romania. 

## Busetnader

Alexandru cel Bun er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Alexandru cel Bun, Neamț|Comuna Alexandru cel Bun, Neamț]]» frå , den 9. januar 2024.*  

### Referansar
Bistrița (fleirtyding)

**Bistrița** kan vere:
* Fylkeshovudstaden Bistrița i Bistrița-Năsăud fylke i Romania
* Bistrița i Alexandru cel Bun, busetnad i landkommunen (*comună*) Alexandru cel Bun i Neamț fylke i Romania
* Bistrița Nouă, busetnad i bykommunen (*oraș*) Piatra-Olt i Olt fylke i Romania
* Bistrița ved Siret, sideelv til elva Siret i Romania
* Bistrița ved Someș, tilførselselv til elva Someș i Romania
Mikko Savola

**Mikko Tapio Savola** () er ein finsk politikar for Centern i Finland. Den 20. april 2011 blei han riksdagsmedlem for Vasa valkrins. Han var forsvarsminister i regjeringa Marin frå januar til februar 2023.

## Kjelder

## Bakgrunnsstoff

*
Eeva Kalli

**Eeva Kalli** () er ein finsk politikar for Centern i Finland. Den 17. april 2019 blei ho riksdagsmedlem for Satakunta valkrins.

## Kjelder

## Bakgrunnsstoff
*
Peter Östman

**Peter Johan Östman** () er ein finsk gründer og politikar for Kristdemokraterna i Finland. Den 20. april 2011 blei han riksdagsmedlem for Vasa valkrins.

## Kjelder

## Bakgrunnsstoff

*
Skeise-VM 2009 i firkamp

**Verdsmeisterskapen på skeiser 2009 i firkamp** vart avvikla i Vikingskipet på Hamar helga 7. og 8. februar. 24 kvinner og like mange menn frå 14 ulike land deltok i meisterskapen.

Nederlendaren Sven Kramer vart verdsmeister for tredje gong i rad, medan tsjekkiske Martina Sáblíková vann sin fyrste verdsmeistertittel. Kramer, så vel som Sáblíková, sigra også på dei to lengste distansane. Kanadiske Denny Morrison gjekk fortast av alle på 500 meter, det same gjorde norske Håvard Bøkko på 1500 meter. I kvinne-klassa vann Christine Nesbitt frå Canada på 500-meteren og landskvinna Kristina Groves 1500-meteren.

Dei norske deltakarane vart nummer 2 Håvard Bøkko, 9 Sverre Haugli, 10 Maren Haugli og 21 Øystein Grødum.

## Skeise-VM 2009
### Menn



Dato: 7.–8. februar

### 500 meter




### 5&nbsp;000 meter




### 1500 meter




### 10&nbsp;000 meter




## Kvinner



Dato: 7.–8. februar

### 500 meter




### 3&nbsp;000 meter




### 1500 meter




### 5&nbsp;000 meter




## Kjelder

**Denne artikkelen bygger på «[[:nl:Wereldkampioenschappen schaatsen allround 2009|Wereldkampioenschappen schaatsen allround 2009]]» frå ,  den 10. januar 2024.*
Herborn

**Herborn** er ein by og ein kommune vest i den sentrale delen av forbundslandet Hessen i Tyskland. Kommunen omfattar 63,8 km² og kringom 21&nbsp;000 ibuarar.

Gamlebyen er ein av dei best bevarte mellomalderbyane i Tyskland.

## Kjelder

**Denne artikkelen bygger på «[[:de:Herborn|Herborn]]» frå ,  den 10. januar 2024.*  

## Bakgrunnsstoff

*
Higashiyama-ku i Kyoto

**** er ein bydel i Kyoto i Japan. Bydelen dekkjer rundt 7 km². Han har rundt  innbyggjarar (2023).

## Galleri

File:Yasaka-dori early morning with street lanterns and the Tower of Yasaka (Hokan-ji Temple), Kyoto, Japan.jpg|Pagode med fem etasjar ved Hōgan-ji-tempelet frå Yasakakamimachi.
File:Wooden gate with open double door leading to the garden of Isshinin Buddhist temple in the compounds of Chion-in Kyoto Japan.jpg|Hagen ved Isshinin-tempelet i Chion-in. 
File:Pedestrian road with pavements and paper umbrellas, Higashiyama-ku, Kyoto, Japan, early morning.jpg|Ninenzaka-gata i 3 Chome tidleg om morgonen.
File:Gion kyoto japan.JPG|Gate i Gion-distriktet.
File:Kyoto-027 hg.jpg|Kiyomizu-zaka-skråningna nær Kiyomizu-dera i 1965
File:Keihan 8000 series at Tofukuji Station 2019-11-18 (50099991698).jpg|Tog ved Tōfukuji stasjon.


## Kjelder

## Bakgrunnsstoff
Jegeredderkoppar

**Jegeredderkoppar**, Sparassidae, er ein familie av edderkoppar som tilhøyrer undergruppa Entelegynae i gruppa Araneomorphae. Dei store, brune edderkoppane som av og til følgjer med importerte bananar og anna frukt tilhøyrer gjerne denne familien.

## Utsjånad

Dei fleste artane er store til svært store, langbeinte og ofte brune på farge. Kroppen er tilsynelatande hårlaus. Smaragdedderkopp (*Micrommata virescens*) er den einaste arten som finst utandørs i Noreg, og er umiskjenneleg: hoa er grasgrøn (den einaste norske edderkoppen bortsett frå hjulspinnarar med denne fargen), hannen er olivengrøn, og bakkroppen raud med to gule striper. Auga står på to rader med fire i kvar, og har gjerne ein lys ring rundt kvart auge. Dei lange beina krummar alle framover, dei to fremste para er lengre enn dei to bakarste.

## Levevis
Edderkoppane er nattaktive jegerar som ikkje lagar fangstnett. Nokre av artane kjem ofte inn i hus, andre blir ofte importerte til Europa med bananklasar. Ein del artar er blitt spreidde til store delar av verda med handelsvarer. Dei er ikkje farlege for menneske sjølv om bitet til dei store artane kan vera noko smertefullt og kanskje føra til forbigåande opphoving, kvalme og svimle. Likevel kan dei likna på dei svært farlege søramerikanske edderkoppane i slekta *[[Phoneutria]]* (Ctenidae).

Desse edderkoppane jaktar på insekt, til dømes kakerlakkar, og blir derfor rekna som nyttige for menneske. Dei store artane kan også ta små øgler. Dei kan bevega seg svært raskt i ein mellomting mellom hopp og springing. Dei kjem seg lett både framover, bakover og til sidene, og er derfor vanskelege å fanga.

Hoene vaktar over egga sine som dei gjerne ber med seg i ein sekk av silke, og er då svært aggressive.

## Utbreiing
Familien er utbreidd i alle verdsdelar, men mest i tropiske og subtropiske område. Særleg er det mange artar i Australia.

## Systematisk inndeling
Familien blir delt inn i over 80 slekter. Berre dei som finst i Europa er nemnde under.

* Klasse edderkoppdyr, Arachnida
** Orden edderkoppar, Araneae
*** Underorden Opisthothelae 
**** Gruppe araneomorfe edderkoppar, Araneomorphae
***** Gruppe Neocribellata
****** Gruppe Entelegynae
******* Gruppe Dionycha
******** Familie **jegeredderkoppar**, Sparassidae Bertkau, 1872 (= Heteropodidae, Eusparassidae)
********* Slekta *[[Cerbalus]]* Simon, 1897 – 2 artar i Europa
********* Slekta *[[Eusparassus]]* Simon, 1903 – 3 artar i Europa
********* Slekta *[[Heteropoda]]* Latreille, 1804 – 4 artar i Europa
********* Slekta *[[Micrommata]]* Latreille, 1804 – 7 artar i Europa. I Noreg:
********** smaragdedderkopp, *Micrommata virescens* (Clerck, 1757)
********* Slekta *[[Olios]]* Walckenaer, 1837 – 5 artar i Europa
********* Slekta *Tychicus* Simon, 1880 – éin art i Europa

## Kjelder

**Denne artikkelen bygger på «[[:no:Jegeredderkopper|Jegeredderkopper]]» frå ,  den 10. januar 2024.*  

## Litteratur

* Roberts, M.J. (1995) *Spiders of Britain & Northern Europe.* Harper Collins. ISBN 0-00-219981-5

## Bakgrunnsstoff
*
Liten husedderkopp

**Liten husedderkopp** (*Tegenaria domestica*) er ein edderkopp som  tilhøyrer familien traktedderkoppar.

## Utsjånad
Kroppen til hoa er 9–10 mm lang, medan kroppen til hannen er 6–9 mm og noko smalare enn den til hoa. Kroppen er tett dekt av korte hår. Han er lyst gulbrunleg med nokre mørkare flekker. Beina er lange og slanke.

Arten er nært i slekt med den noko større og ofte vanlegare store husedderkoppen, men kan skiljast frå denne ved å ha mørkare ringar på beina.

## Levesett
Liten husedderkopp lever i hus og finst over heile verda. Han spinn tette nett som endar i ei trakt. Edderkoppen føretrekkjer litt mørke stader, som krokar, bak gjenstandar og oppunder tak. Hoa kan klara seg utan mat og drikke i fleire månader. Husedderkoppen er heilt ufarleg for menneske, og stikk seg raskt bort om han blir forstyrra.

## Kjelder

**Denne artikkelen bygger på «[[:no:Liten husedderkopp|Liten husedderkopp]]» frå ,  den 10. januar 2024.*  

## Bakgrunnsstoff
*
Doljești

**Doljești** er ein kommune i Neamț fylke i Romania. 

## Busetnader

Doljești er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Doljești, Neamț|Comuna Doljești, Neamț]]» frå , den 10. januar 2024.*  

### Referansar
Plommevin

**Plommevin** er ein gjæra alkoholdrikk som blir laga av plommer. 

Plommevin blir særleg produsert i Japan og Korea, av plommefrukter frå umetre (*Prunus mume*). Plommevinar som blir marknadsført i Europa og Nord-Amerika er oftast søte, medan japansk og koreansk plommevin (høvesvis *umeshu* og *maesilju*) vanlegvis er mindre søte i heimlanda. Både *umeshu* og *maesilju* blir framstilt av grøne umefrukter.

## Kjelder

**Denne artikkelen bygger på «[[:sv:Plommonvin|Plommonvin]]» frå ,  den 10. januar 2024.*  

## Bakgrunnsstoff
Fruktvin

**Fruktvin** er den gjæra safta av ulike frukter, til skilnad frå vin, som typisk viser til gjæra saft av vindruer. Eit synonym med litt snevrare innhald er **bærvin**.

Fruktvin blir ofte omtalt med namnet på råvara ein nytta til å laga han, til dømes som eplevin, pærevin eller plommevin. Nemninga vin, uten å oppgje noka frukt, er berre lov å  nytta på den gjæra safta av vindruer sal innanfor Den europeiske unionen.

Fruktvin blir laga ved å skjera opp og pressa fruktene, og deretter la safta gjæra. For å gjera han mindre syrleg kan ein tilsetja litt kalk, gips eller oske til, og for å auka styrka kan ein tilsetja vanleg vin eller brennevin. Det er òg vanleg å tilsetja sukker i samband med gjæringa for å auka alkoholinnhaldet i vinen. Kvaliteten blir sett på som å hovudsakleg byggja på kvaliteteten av fruktsorten ein nytta. Fullt gjæra og lagra fruktvin er ei vinliknande, litt tregtflytande væske med syrleg smak. Haldbarheita er sjeldan meir enn to år. I land som Frankrike, Tyskland, Sveits og England blir det laga store mengder eplevin, eller sider. Eit anna døme på fruktvin er plommevin.

## Kjelder

**Denne artikkelen bygger på «[[:sv:Fruktvin|Fruktvin]]» frå ,  den 10. januar 2024.*  

## Bakgrunnsstoff
Juha Viitala

**Juha Viitala** () er ein finsk politikar for Finlands sosialdemokratiske parti. Den 5. april 2023 blei han riksdagsmedlem for Satakunta valkrins.

## Kjelder

## Bakgrunnsstoff
*
Caracal i Romania

**Caracal** er ein by i Olt fylke i Romania. 

## Busetnader

Caracal er ein *[[municipiu]]* (større bykommune) med den eine busetnaden:

## Kjelder

**Delar av denne artikkelen bygger på «[[:ro:Caracal|Caracal]]» frå , den 10. januar 2024.*  

### Referansar
Balș

**Balș** er ein by i Olt fylke i Romania. 

## Busetnader

Balș er ein *[[oraș]]* (mindre bykommune) med desse busetnadane:

## Kjelder

**Delar av denne artikkelen bygger på «[[:ro:Balș|Balș]]» frå , den 10. januar 2024.*  

### Referansar
Ungheni (fleirtyding)

**Ungheni** kan vere:
* Distriktet Ungheni, eit distrikt i Moldova
* Ungheni, ein bykommune i distriktet Ungheni i Moldova
* Ungheni i Mureș, ein by (*oraș*) i Mureș fylke i Romania
* Ungheni i Răucești, ein busetnad i landkommunen (*comună*) Răucești i Neamț fylke i Romania
William Accambray

**William Accambray** () er ein fransk handballspelar som i perioden 2010 til 2015 vart olympisk meister og to gongar europameister og like mange gongar verdsmeister med Frankrike sitt sigerrike landslag. Åra frå 2006 til 2017 vann han ni seriepokalar og sju cup-pokalar i fransk klubbhandball. Accambray er venstre rykkromspelar.

## Karriere
### Landslagsspel
Accambray deltok perioden 2009-17 i 105 av Frankrike sine landskampar, skåra 223 mål. Han vart europameister 2010, verdsmeister 2011 og olympisk  meister 2012. I 2014 vann han EM-gull nummer 2. Han var benkeslitar i Handball-VM 2017, ein meisterskap der vertslandet Frankrike slo Noreg i finalen.

### Klubbspel
Frå 2005 til 2014 var Accambray Montpellier-spelar. Her var han med på å vinne seks seriemeisterskap og like mange nasjonale cupfinalar. Deretter gjorde han i tre sesongar teneste i Paris Saint-Germain, alle desse tre åra sikra han og laget seg pokalen i den franske seriemeisterskapen, våren 2015 vart PSG også cupmeister. Åra 2017-20 veksla han frå ungarske Veszprém til slovenske Celje og belarusiske Brest Mesjkov. Sidan spelte han 2020-23 for Pays d’Aix i heimlandet.

### Merittar
*OL-gull: 2012 med Frankrike
*VM gull: 2011, 2017 med Frankrike
*EM-gull: 2010, 2014 med Frankrike 
*Fransk seriemeister: 2006, 2008, 2009, 2010, 2011, 2012 for Montpellier og 2015, 2016, 2017 for PSG
*Fransk cupmeister: 2006, 2008, 2009, 2010, 2012, 2013 for Montpellier og 2015 for PSG
*Belarusisk seriemeister: 2020 for Brest Mesjkov

## Kjelder

* 
**Denne artikkelen bygger på «[[:de:William Accambray|William Accambray]]» frå ,  den 11. januar 2024.*
Dorothea Lange

**Dorothea Lange** () var ein innverknadsrik amerikansk fotograf.

## Liv og virke
Lange var fødd i Hoboken i New Jersey, og byrja karrieren sin som fotograf i New York. Til å begynna med arbeidde ho for Arnold Genthe i portrettatelieret hans, seinare studerte ho under Clarence White ved Columbia University. Deretter reiste ho mykje rundt fram til ho til sist hamna i San Francisco, der ho opna eit portrettatelier i 1918. Ho er likevel mest kjend for dei dokumentariske fotografia sine som blei tekne medan ho arbeidde for den amerikanske Farm Security Administrasjon (FSA). FSA hyra ei rekkje fotografar til å dokumentera og informera om forholda på landsbygda i USA i 1930-åra.

Fotografiet «Migrant Mother» er truleg det best kjende fotografiet til Dorothea Lange. Det er eit interessant bilete, ikkje minst fordi det synleggjer noko av vesenet til dokumentarfotografiet, nemleg iscenesetting. Fotografiet er det siste i ein serie på seks, alle med ulike utsnitt og poseringar. Lange fortalde på eit seinare tidspunkt at ho bad barna venda seg bort for å gje biletet eit sterkare uttrykk. Lange viste bileta til redaktøren av *San Francisco News*, som kontakta dei føderale styresmaktene. Då avisa hadde trykt to av fotografia til Lange var det med ei melding om at styresmaktene gav kring ti tonn matvarer for å redda dei sveltande landarbeidarane.

I 1941 blei Lange, som fyrste kvinne, tildelt Guggenheim Fellowship for arbeidet sitt med fotografi. Kort tid etter byrja ho å arbeida for War Relocation Authority (WRA) for å dokumentera flyttinga av japansk-amerikanarar frå California våren 1942.

I 1952 var Lange med på å skipa fotomagasinet *Aperture*.

I 1950-åra og 1960-åra laga ho ei rekkje fotoessay på bestilling frå tidsskriftet *Life* og andre magasin frå Irland, Asia og Egypt, og om konsekvensane av den kraftige veksten i California i etterkrigstida. Då Lange døydde i 1965 blei fotografisamlinga hennar med meir enn 25 000 bilete gjevne til Oakland Museum of California.

## Kjelder

**Denne artikkelen bygger på «[[:no:Dorothea Lange|Dorothea Lange]]» frå ,  den 10. januar 2024.*  

]
Eveliina Heinäluoma

**Eveliina Heinäluoma** () er ein finsk politikar for Finlands sosialdemokratiske parti. Den 17. april 2019 blei ho riksdagsmedlem for Helsingfors valkrins.

## Kjelder

## Bakgrunnsstoff
Samuel Honrubia

**Samuel Honrubia** () er ein fransk handballspelar frå Béziers. Perioden 2011-15 vann han to VM-gull, OL-gull og EM-gull med Frankrike sitt landslag i handball. Åra frå 2005 til 2016 vart han fransk seriemeister heile ti gongar, flest for Montpellier HB. Han spelar venstrekant, sidan 2021 aktiv for toppserie-laget Istres.

### Landslagsspel
Honrubia fekk sin landslagsdebut i 2009 og var med i mannskapa som gjekk til topps i Handball-VM 2011 i Sverige og som vann gull under Sommar-OL 2012 i London. I 2014 var han med å slå arrangørlandet Danmark i EM-finalen, året var han med om det same då Frankrike vann over arrangørlandet Qatar i VM-finalen. Fram til 2017 deltok han i 87 landskampar og skåra 194 mål.

### Klubbspel
Honrubia spelte på Montpellier frå 2004 til 2012. I desse åra var han med på å vinne den franske toppserien sju gongar og den nasjonale cupfinalen seks gongar. Deretter gjorde han i tida 2012–16 teneste i Paris Saint-Germain. Med laget frå den franske hovudstaden vart han tre gongar seriemeister og to gongar cupmeister. Sidan var han aktiv i fire ulike franske handball-lag.

### Merittar
*OL-gull: 2012 med Frankrike
*VM gull: 2011, 2015 med Frankrike
*EM-gull: 2014 med Frankrike 
*Fransk seriemeister: 2005, 2006, 2008, 2009, 2010, 2011, 2012 for Montpellier, 2013, 2015, 2016 for PSG
*Fransk cupmeister: 2005, 2006, 2008, 2009, 2010, 2012 for Montpeller, 2014, 2015 for PSG

## Kjelder

**Denne artikkelen bygger på «[[:fr:Samuel Honrubia|Samuel Honrubia]]» frå ,  den 11. januar 2024.*
Braunfels

**Braunfels** er ein by og ein kommune vest i den sentrale delen av forbundslandet Hessen i Tyskland, ei 10 kilometer vest for Wetzlar. Kommunen omfattar 47,3 km² og hyser 11&nbsp;131 ibuarar (2022). Byen, som ligg 248 meter over havet, er framom alt kjent for det nærare 800 år gamle Braunfels-slottet som kneisar over det kringliggjande landskapet. 

## Kjelder

**Denne artikkelen bygger på «[[:de:Braunfels|Braunfels]]» frå ,  den 11. januar 2024.*  

## Bakgrunnsstoff

*
Skeise-VM 2010 i firkamp

**Verdsmeisterskapen på skeiser 2010 i firkamp** vart avvikla i Heerenveen i Nederland dagane frå 19. til 21. mars. 24 kvinner og like mange menn frå 15 ulike land deltok i meisterskapen.

Nederlendaren Sven Kramer vart verdsmeister for fjerde gong i rad, tsjekkiske Martina Sáblíková for andre gong i rad. Begge desse løparane sigra også på dei to lengste distansane. Polske Konrad Niedźwiedzki gjekk fortast av alle på 500 meter, det same gjorde Jonathan Kuck frå USA på 1500 meter. I kvinne-klassa vann Jekatherina Sjikhova frå Russland 500-meteren, medan Kristina Groves frå Canada som året før fekk bestid på 1500-meter.

Dei norske deltakarane vart nummer 3 Håvard Bøkko, 8 Sverre Haugli, 10 Maren Haugli, 13 Hege Bøkko og 20 Mari Hemmer.

## Skeise-VM 2010
### Menn



Dato: 19.–21. mars

### 500 meter




### 5&nbsp;000 meter




### 1500 meter




### 10&nbsp;000 meter




## Kvinner



Dato: 19.–21. mars

### 500 meter




### 3&nbsp;000 meter




### 1500 meter




### 5&nbsp;000 meter




## Kjelder

**Denne artikkelen bygger på «[[:nl:Wereldkampioenschappen schaatsen allround 2010|Wereldkampioenschappen schaatsen allround 2010]]» frå ,  den 11. januar 2024.*
Mahé

**Mahé** er den største øya i Seychellane. Ho ligg i Indiahavet, eit stykke aust for det afrikanske fastlandet. Øya er ei 6 km brei og 25 km lang øy, og har ei yte på 153 km².  Mahé har ei befolkning på 78.539 innbyggjarar (2011). Mahé er hovudøya i øygruppa Seychellane. Ho husar 90% av folkesetnaden i landet, hovudstaden Victoria og den einaste hamna på Seychellane. 

Mahé er ei granittøy der det høgaste punktet er Morne Seychellois på 905 moh. Fjellet ligg i ein nasjonalpark med same namn. Ved øya ligg òg dei marine nasjonalparkane Port Launay og Sainte- Anne. Frå Mahé blir det eksportert kopra, kanel, patchouli og vanilje.

Ho har namn etter Bertrand-François Mahé de La Bourdonnais, ein fransk guvernør for Isle de France (dagens Mauritius).

## Galleri

File:View point Anse Major Mahe (27842343749).jpg|Utsiktspunktet Anse Major
File:Aerial of Beau Vallon Mahe, Seychelles (38911468714).jpg|Luftfoto av Beau Vallon Mahe
Beach resort Mahe, Seychelles (39619518591).jpg|Luftfoto av Mahe
File:Steuerparadies Eden island Mahe (27842327419).jpg|Eden Island
File:View point Anse Intendance beach Mahe Seychelles (38723090535).jpg|Stranda Anse Intendance
File:Luftbild Anse Intendance Strand Mahe Seychellen (24751376957).jpg|Stranda  Anse Intendance
File:Aerial of Anse Takamaka beach Mahe Seychelles (39589907292).jpg|Stranda Anse Takamaka 
File:Victoria (Seychelles).jpg|Hovudstaden Victoria
File:Mahecapital.jpg|Frå Victoria
File:Hindu Temple Victoria Seychelles Islands of Africa.jpg|Arulmigu Navasakti Vinayagar-tempelet
File:Maheview.jpg|Frå Mahé
File:Seychelles 019.JPG|Strand på Mahé
File:Seychelles,_mahe.JPG|Mahé hamn
File:Port Launay Beach view.jpg|Stranda Port Launay


## Kjelder

**Denne artikkelen bygger på «[[:sv:Mahé (ö)|Mahé (ö)]]» frå ,  den 11. januar 2024.*
Potcoava

**Potcoava** er ein by i Olt fylke i Romania. Han vart oppretta som bykommune (*oraș*) i 2004.

## Busetnader

Potcoava er ein *[[oraș]]* (mindre bykommune) med desse busetnadane:

## Kjelder

**Delar av denne artikkelen bygger på «[[:ro:Potcoava|Potcoava]]» frå , den 11. januar 2024.*  

### Referansar
Câmpina

**Câmpina** er ein by i Prahova fylke i Romania. 

## Busetnader

Câmpina er ein *[[municipiu]]* (større bykommune) med den eine busetnaden:

## Kjelder

**Delar av denne artikkelen bygger på «[[:ro:Câmpina|Câmpina]]» frå , den 10. januar 2024.*  

### Referansar
Ali Bongo

**Ali Bongo Ondimba** ( som **Alain Bernard Bongo**), også kjend som **Ali Bongo** og **Ali Ben Bongo**, er ein gabonsk politikar som var den tredje presidenten av Gabon frå 2009 til 2023. Han er medlem av Det demokratiske partiet i Gabon (Parti démocratique gabonais, PD-G).

## Politisk karriere
Ali Bongo er son av Omar Bongo, som var president av Gabon frå 1967 til han døydde i 2009. Under presidentskapet til faren var han utanriksminister frå 1989 til 1991, representerte Bongoville (ein by oppkalla etter Omar Bongo) som representant i nasjonalforsamlinga (Underhuset i Det gabonske parlamentet) frå 1991 til 1999 og var forsvarsminister frå 1999 til 2009. Etter at faren døydde vann han det gabonske presidentvalet i 2009. Han blei gjenvald i 2016 i eit val som var prega av mange uregelmessigheiter, arrestasjonar, menneskerettskrenkingar og protestar og vald etter valet. 

Den 30. august 2023, etter resultatet av det gabonske parlamentsvalet 2023, fordreiv militæret han frå presidentposten ved eit statskupp og oppretta ein junta. Kuppmakarane meinte at valet ikkje var transparent eller rettferdig, og sette Bongo i husarrest.

Brice Oligui, ein slektning av Bongo og militær kommandant, blei seinare innsett som mellombels president av juntaen. Ei veke etter kuppet godkjende Oligui at Bongo skulle setjast fri av medisinske grunnar, og sa han var fri til å forlata landet for å få behandling. Bongo flytta til den private  bustaden sin i Libreville.

## Bakgrunn
Ali Bongo blei fødd i Brazzaville som son av Albert-Bernard Bongo (seinare Omar Bongo Ondimba) og songaren Josephine Kama (seinare Patience Dabany) og gjeven namnet Alain Bernard Bongo. Bongo konverterte til islam i 1973, og bytta då namn til Ali.

Bongo blei utdanna ved ein privatskole i Neuilly i Frankrike, og studerte deretter juss ved Sorbonne. I 2018 fekk han ein æresdoktorgrad i juss frå Wuhan universitet i Kina.

Bongo arva ein pasjon for musikk frå mor si. I 1977 gav han ut eit funkalbum, *A Brand New Man*, produsert av Charles Bobbit som var manageren til James Brown.

## Kjelder

**Denne artikkelen bygger på «[[:da:Ali Bongo|Ali Bongo]]» frå ,  den 11. januar 2024.*  

## Bakgrunnsstoff

*
Omar Bongo

El Hadj **Omar Bongo Ondimba**, opphavleg **Albert-Bernard Bongo** () var president i Gabon frå 1967 fram til han døydde i 2009.

Omar Bongo var fødd i Lewai (noverande Bongoville) i Fransk Ekvatorial-Afrika (noverande Gabon). Han tilhøyrde folkegruppa bateke, ei minoritetsgruppe i Gabon. Han var visepresident under Léon M'ba, og blei president i landet i november 1967, etter at M'ba døydde. Bongo konverterte til islam i 1973, og endra då fornamnet sitt til Omar. 15. november 2003 tok han Ondimba som etternamn til ære for far sin, Basile Ondimba, som hadde døydd i 1942.

Frå 1991 blei det innført fleirpartisystem i landet, sjølv om Bongo blei rekna for å vera imot dette grunna stammelojalitetar. Han heldt fram med å vinna vala i 1993, 1998 og 2005

Omar Bongo døydde klokka 12.30 den 8. juni 2009 i Barcelona i Spania av eit hjarteåtak. 

3. september 2009 erklærte sonen hans Ali Bongo seg som vinnar av presidentvalet som skulle velja etterfølgjaren til Omar.

## Privatliv
Bongo var ein av dei mest velståande statssjefane i verda, takka vera petroleumsinntekter og påstått korrupsjon.
Han var gift tre gonger, og fekk over 30 barn med konene sine og andre kvinner.

Bongo var fyrst gift med Louise Mouyabi-Moukala. dei fekk ei dotter, Pascaline Bongo Ondimba, som blei fødd i Franceville i 1956. Pascaline var mellom anna utanriksminister i Gabon.

I det andre ekteskapet var Bongo gift med Marie Joséphine Kama, seinare kjend som Joséphine Bongo og etter at dei skilde seg i 1987 som Patience Dabany, med ein musikalsk karriere under dette namnet. Dei fekk ein son, Alain Bernard Bongo, og ei dotter, Albertine Amissa Bongo. Alain Bernard Bongo (seinare kjend som Ali-Ben Bongo) var fødd i Brazzaville i 1959. Han var utanriksminister frå 1989 til 1992, forsvarsminister frå 1999 til 2009, og blei så vald til president i august 2009 som etterfølgjar av faren.

Bongo blei så gift med den nær 30 år yngre Edith Lucie Sassou-Nguesso i 1989. 
Han var gift med dottera til presidenten i Republikken Kongo, Denis Sassou-Nguesso. 
Ho var utdanna barnelege, og blei kjend for bidraget sitt til kampen mot AIDS. Ho og Bongo fekk to barn. Edith Lucie Bongo døydde 14. mars 2009, fire dagar etter at ho fylte 45, i Rabat i Marokko, der ho hadde hatt behandling i fleire månader.

I 2003 skapte Bongo ein diplomatisk krise mellom Gabon og Peru etter at han prøvde kjøpa sex av Ivette Santa Maria, den peruanske kandidaten til Miss Universe, etter at ho var invitert til Gabon.

## Kjelder

**Denne artikkelen bygger på «[[:sv:Omar Bongo|Omar Bongo]]» frå ,  den 11. januar 2024.*  

## Bakgrunnsstoff
Ukyo-ku i Kyoto

**** er ein bydel i Kyoto i Japan. Bydelen dekkjer rundt 292 km². Han har rundt  innbyggjarar (2020).

## Galleri

File:Ryoanji3361.jpg|Karesansui-hagen ved Ryoan-ji.
File:Ninnaji Kyoto07n4500.jpg|Tempelet Ninna-ji
File:Tenryuji Kyoto.jpg|Tempelet  Tenryū-ji


## Kjelder

## Bakgrunnsstoff
Xavier Barachet

**Xavier Barachet** () er ein fransk tidlegare handballspelar. Han er trefaldig verdsmeister, olympisk meister og europameister med Frankrike sitt sigerrike landslag. Barachet var høgre rykkromspelar.

## Karriere
### Landslagsspel
Barachet fekk sin fyrste av 84 landskampar i 2009. Dei neste åra var han med på triumf etter triumf med franske landslaget. Etter finalesiger i Handball-VM 2009 fylgde laget opp med å vinne europameisterskapen 2010, verdsmeisterskapen 2011 og Sommar-OL 2012. Etter eit par års medalje-turke, vann han i si siste internasjonale turnering, Handball-VM 2015, enno ein gullmedalje. Han skåra 162 mål for Frankrike.

### Klubbspel
Barachet spelte på det franske topplaget Chambéry frå 2006 til 2012. 2012/13-sesongen var han aktiv for det spanske toppserielaget Atlético Madrid, som han vann cupen med. Etter at Atlético Madrid gjekk konkurs sommaren 2013, var han den neste sesongen Saint-Raphaël-spelar. Deretter gjorde han frå 2014 teneste i Paris Saint-Germain. Ein alvorleg skade og deretter lite speletid førte til at han i januar 2017 flytta tilbake til Saint-Raphaël. Barachet la opp i 2022.

### Merittar
*OL-gull: 2012 med Frankrike
*VM gull: 2009, 2011, 2015 med Frankrike
*EM-gull: 2010 med Frankrike
*Fransk seriemeister: 2015, 2016, 2017 for PSG
*Fransk cupmeister: 2015 for PSG
*Spansk cupmeister: 2013 for  Atlético Madrid

## Kjelder

**Denne artikkelen bygger på «[[:en:Xavier Barachet|Xavier Barachet]]» frå ,  den 12. januar 2024.*
Guillaume Joli

**Guillaume Joli** () er ein fransk tidlegare handballspelar. Han er verdsmeister tre gongar, europameister to gongar og vart i 2012 olympisk meister med Frankrike sitt sigerrike landslag. Han spelte høgrekant. 

## Karriere
### Landslagsspel
Joli deltok i 118 landskampar i tida 2006-15, skåra 346 mål. Åra frå 2009 til 2015 sanka han nesten årleg ein gullmedalje med franske landslaget i antan verdsmeisterskap, europameisterskap eller olympiske leikar.

### Klubbspel
Frå 2004 til -10 spelte Joli på det franske topplaget Chambéry, eit lag som kom på andreplass i landsserien fire gongar desse åra. Deretter var han to sesongar i kvar av laga Valladolid, Dunkerque og Wetzlar. Han avslutta med spel for Dunkerque i tida 2016 til -19. Hans einaste triumf på klubbnivå kom i den franske ligacupen med Dunkerque i 2013.

### Merittar
*OL-gull: 2012 med Frankrike
*VM gull: 2009, 2011, 2015 med Frankrike
*EM-gull: 2010, 2014 med Frankrike
*Fransk ligacupvinnar: 2013 for Dunkerque

## Kjelder

**Denne artikkelen bygger på «[[:fr:Guillaume Joli|Guillaume Joli]]» frå ,  den 12. januar 2024.*
Osica de Sus

**Osica de Sus** er ein kommune i Olt fylke i Romania. 

## Busetnader

Osica de Sus er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Osica de Sus, Olt|Comuna Osica de Sus, Olt]]» frå , den 11. januar 2024.*  

### Referansar
Adama Barrow

**Adama Barrow** () er ein gambisk politikar og noverande president i Gambia. Han blei teken i eid ved ein seremoni halden ved den gambiske ambassaden i Dakar i Senegal den 19. januar 2017, etter at han vann presidentvalet i 2016. Retten hans til presidentposten blei omstridd av den føregåande presidenten Yahya Jammeh. Barrow er medlem av partiet United Democratic Party (UDP). 

Før presidentkampanjen var han kasserar i UDP og dreiv eit eigedommeklarføretak. Han skipa føretaket, Majum Real Estate, i 2006 etter at han vende heim frå studiane sine i London i England.

21. januar 2017 forlet Jammeh Gambia og drog i eksil etter ei avtale med ECOWAS, slik at maktskiftet kunne halda fram og Barrow blei fullt ut president. Ved presidentvalet i Gambia 2021 blei Barrow gjenvald.

## Kjelder

**Denne artikkelen bygger på «[[:da:Adama Barrow|Adama Barrow]]» frå ,  den 12. januar 2024.*
Willy Jansson

**Willy Jansson** () var ein norsk konditor og politikar frå Sandefjord. Han representerte Vestfold og Arbeidarpartiet på Stortinget frå 1968 til 1973. 

Jansson, som var son til ein kvalfangar, tok i 1951 fagbrev som konditor. Han arbeidde som konditor i heimbyen til 1961, etter at han i ungdomsåra 1946-48 var sysselsett som reisesekretær i Nord-Noreg for metodistkyrkja. 1961-67 var han fylkessekretær i Vestfold Arbeidarparti. Etter stortingstida var han 1973-77 sekretær i Arbeidernes Opplysningsfond, organisasjonssjef 1978-83 og leiar 1983-98 i Norsk Folkeferie.

Jansson ver medlem i Sandefjord bystyre frå 1955 til 1971, i tre av periodane med sete i formannskapet. Han var elles formann i Sandefjord boligbyggelag 1962-68 og medlem av Hytteutvalet 1979–81. Stortingsperioden 1965-69 var han fyrste vararepresentant frå Vestfold til dess representanten Johan Andersen døydde i mai 1968. Sidan møtte han fast resten av fireårsbolken som medlem i Forsvarskomiteen. Valbolken 1969-73 var han ein av fire Arbeidarparti-representantar på Stortinget frå Vestfold, med plass i Kommunal- og miljøverkomiteen. 

## Kjelder
*stortinget.no
Krigen i Libanon i 2006

**Krigen i Libanon i 2006** var ein krig mellom Israel og den libanesiske sjiamuslimske gruppa Hizbollah. Krigen varte frå 12. juli til 14. august. Krigen byrja etter vedvarande åtak av Hizbollah på israelsk busetjing, og etter eit åtak på israelske soldatar på israelsk territorium 12. juli.

I Libanon vart kring 1 200 drepne og 4 400 såra, av desse var 270 Hizbollah-krigarar, 50 soldatar frå det libanesiske forsvaret og personell frå det libanesiske politiet. Fem var frå fredsvernande styrkar i SN-regi. 974 000 libanesarar rømde heimane sine. På israelsk side vart 158 drepne, av desse 43 sivile av rakettåtak utførte av Hizbollah. 450 soldatar vart såra i striden i Libanon.  israelarar rømde heimane sine i Nord-Israel.

## Kjelder




## Bakgrunnsstoff
Sumed-røyrleidningen

**Sumed-røyrleidningen** er ein olje-røyrleidning i Egypt mellom Raudehavet og Middelhavet. Han har ein kapasitet på 2,5 millionar fat olje per dag.

Røyrleidningen vart finansiert av ei samanskiping av arabiske land, i hovudsak Saudi-Arabia, Kuwait og Egypt.

## Kjelder
Kentin Mahé

**Kentin Mahé** () er ein fransk handballspelar frå Paris. Han har vunne to gullmedaljar, sølv og bronse i verdsmeisterskap, gull- og sølvmedalje i olympiske sommarleikar og ein bronsemedalje i europameisterskap. Han er spelstyrar, kan også spele venstrekant.

## Karriere
### Landslagsspel
Mahé debuterte på Frankrike sitt landslag mot Tunisia 28. oktober 2010, men fekk ikkje vere med på Frankrike sitt meisterskapslag før enn ved Handball-VM 2015. Etter siger i den meisterskapen, venta OL-sølv i Rio de Janeiro sommaren 2016. Eit halvt år seinare bidrog han til at Noreg vart slått 33–26 på fransk heimebane under Handball-VM 2017. Deretter vann han bronsemedaljar i EM 2018 og VM 2019. Under dei olympiske sommarleikane i Tokyo i 2021 vart han olympisk meister då Frankrike slo Danmark 25–23 i finalen. I VM-finalen 2023 møttest dei same to landa på nytt, der gjekk Mahé og Frankrike på eit sju-måls nederlag.

### Klubbspel
Åra frå 2008 til 2018 gjorde Mahé etter tur teneste i fire tyske handballag: Rheinland, Gummersbach, HSV Hamburg og Flensburg-Handewitt. Etter å ha vorte tysk meister i 2018, flytta han over til ungarske Veszprém. Her vart han ungarsk seriemeister 2019 og 2023, samt ungarsk cupmeister i tre år på rad. 3. mai 2019 var han lagets toppskårar då Veszprém tapte EHF-meisterliagafinalen for Vardar Skopje.

### Merittar
*OL-gull: 2021 med Frankrike
*VM gull: 2015, 2017 med Frankrike
*OL-sølv: 2016 med Frankrike
*VM-sølv: 2023 med Frankrike
*EM-bronse: 2018 med Frankrike
*VM-bronse: 2019 med Frankrike
*Tysk seriemeister: 2018 for Flensburg-Handewitt
*Ungarsk seriemeister: 2019 og 2023 for Veszprém
*Ungarsk cupmeister: 2021, 2022, 2023 for Veszprém

## Kjelder

**Denne artikkelen bygger på «[[:de:Kentin Mahé|Kentin Mahé]]» frå ,  den 13. januar 2024.*
Vincent Gérard

**Vincent Gérard** () er ein fransk handballspelar. Han vart europameister 2014, verdsmeister 2017 og olympisk meister i 2021 med Frankrike sitt landslag. I 2018 vann han EHF-meisterligaen som Montpellier-spelar. Gerard er sidan 2023 målvakt i THW Kiel.

## Karriere
### Landslagsspel
Gérard fekk sin landslagsdebut mot Noreg den 6. april 2013. Vinteren 2014 var han med å vinne EM-gull. Sidan vart det sølv i Sommar-OL 2016, finalesiger mot Noreg ved Handball-VM 2017, i den sistnemnde meisterskapen vart Gérard teken med «all star»-laget. Etter bronsemedalje i EM 2018 og i VM 2019, kom det store høgdepunktet under dei olympiske sommarleikane i Tokyo sommaren 2021. I  OL-finalen sigra Frankrike med 25 mål mot Danmark sine 23 nettkjenningar. To år seinare møttest dei same landa til VM-finale, ein kamp Frankrike tapte. Gérard har delteke i 150 landskampar og skåra 18 mål.

### Klubbspel
Etter to år og siger i både cup og serie med Montpellier, var han Istres-spelar 2008-10. Tida 2010-15 var han aktiv for Dunkerque, eit anna topplag som vart nasjonal cupmeister i 2011 og seriemeister i 2013. 2015-19 spelte han på Montpellier att, der han i 2018 var med på å vinne finalen i den europeiske meisterligaen. Sidan gjorde han teneste i PSG frå 2019 til 2022. Etter ein sesong i Saint-Raphaël, flytta han sommaren 2023 til det tyske storlaget THW Kiel.

### Merittar
*OL-gull: 2021 med Frankrike
*VM-gull: 2017 med Frankrike
*EM-gull: 2014 med Frankrike
*OL-sølv: 2016 med Frankrike
*VM-sølv: 2023 med Frankrike
*EM-bronse: 2018 med Frankrike
*VM-bronse: 2019 med Frankrike
*Vinnar av EHF-meisterligaen: 2018 med Montpellier
*Finalist i EHF-europaserien: 2012 med Dunkerque
*Fransk seriemeister: 2008 for Montpellier, 2014 for Dunkerque, 2020, 2021, 2022 for PSG
*Fransk cupmeister: 2008 for Montpellier, 2011 for Dunkerque, 2016 for Montpellier, 2021, 2022 for PSG

## Kjelder

**Denne artikkelen bygger på «[[:de:Vincent Gérard|Vincent Gérard]]» frå ,  den 13. januar 2024.*
Schotten

**Schotten** er ein by og ein kommune i den sentrale delen av forbundslandet Hessen i Tyskland, 
Kommunen omfattar 133,6 km² og hyser 10&nbsp;000 ibuarar. Byen ligg 330 meter over havet, i skråninga opp mot Vogelsberg. Turisme er ei viktig næring, sommar som vinter.

## Kjelder

**Denne artikkelen bygger på «[[:de:Schotten (Stadt)|Schotten (Stadt)]]» frå ,  den 13. januar 2024.*  

## Bakgrunnsstoff

*
Alsfeld

**Alsfeld** er ein by og ein kommune i den sentrale delen av forbundslandet Hessen i Tyskland, 
Kommunen omfattar 129,7 km² og 16&nbsp;000 ibuarar.

Byen, som ligg 268 meter over havet, var føre trettiårskrigen ein stor handelsplass. Krigen og omlegging av handelsruter førte til at byen stagnerte. Mange gamle bygningar i bindingsverk gjer at Alsfeld i dag har mykje kultur-turisme.

## Kjelder

**Denne artikkelen bygger på «[[:de:Alsfeld|Alsfeld]]» frå ,  den 13. januar 2024.*  

## Bakgrunnsstoff

*
Lauterbach

**Lauterbach** er ein by og ein kommune i den sentrale delen av forbundslandet Hessen i Tyskland, 25 kilometer nordvest for Fulda. Kommunen omfattar 102 km² og 14&nbsp;000 ibuarar.
Byen ligg 296 meter over havet.

Emballasje-produsenten STI Group har hovudkontor i Lauterbach.

## Kjelder

**Denne artikkelen bygger på «[[:de:Lauterbach (Hessen)|Lauterbach (Hessen)]]» frå ,  den 13. januar 2024.*  

## Bakgrunnsstoff

*
Valentin Porte

**Valentin Porte** () er ein fransk handballspelar frå Versailles. Han har vunne to gullmedaljar, sølv og bronse i verdsmeisterskap, gull- og sølvmedalje i olympiske sommarleikar og gull- og bronsemedalje i europameisterskap. I 2018 vann han meisterligaen som Montpellier-spelar. Han er venstre rykkromspelar, kan òg vere høgrekant.

## Karriere
### Landslagsspel
Porte fekk sin landslagsdebut i 2013 og har sidan delteke i 170 landskampar og skåra 405 mål. Med Frankrike sitt mannskap vann han EM-gull i 2014, VM-gull 2015, OL-sølv 2016, VM-gull 2017, EM-bronse 2018, VM-bronse 2019, OL-gull 2021 og VM-sølv 2023.

### Klubbspel
Porte spelte på Fenix Toulouse frå 2008 til 2016. Sidan då har han vore aktiv i Montpellier sitt sterke mannskap. 27. mai 2018 var han med på å slå Nantes 32–27 i finalen i meisterligaen. Med sine 64 mål var han lagets toppskårar i turneringa og bidrog, saman med mellom andre kapteinen Michaël Guigou og Vincent Gérard til Montpellier sin triumf.

### Merittar
*OL-gull: 2021 med Frankrike
*VM gull: 2015, 2017 med Frankrike
*EM-gull: 2014 med Frankrike
*OL-sølv: 2016 med Frankrike
*VM-sølv: 2023 med Frankrike
*EM-bronse: 2018 med Frankrike
*VM-bronse: 2019 med Frankrike
*Vinnar av EHF-meisterligaen: 2018 med Montpellier HB

## Kjelder

**Denne artikkelen bygger på «[[:fr:Valentin Porte|Valentin Porte]]» frå ,  den 14. januar 2024.*
Olympic Valley

**Olympic Valley** (tidlegare kjend som **Squaw Valley**) er ein tettstad ved elva Truckee i Placer County aust i California i USA. Olympic Valley er kjend for å ha vore arrangørby for Vinter-OL 1960. I 2016 hadde Olympic Valley 823 innbyggjarar.

Olympic Valley ligg i fjellområda aust i California, ved breidda av elva Truckee, i nærleiken av Lake Tahoe på grensa mellom California og Nevada. Olympic Valley ligg kring 125 km unna delstatshovudstaten i California, Sacramento, kring 40 km unna delstatshovudstaden i Nevada, Carson City, og kring  50 km unna Reno i Nevada. Oppover fjella mot vest ligg Palisades Tahoe og OL-landsbyen.

## Olympiske vinterleikar

Olympic Valley var arrangørby for Vinter-OL 1960, og er den minste byen OL har vore halden i. Under avstemminga om kvar ein skulle halda leikane vann Olympic Valley den fyrste runden med 30 stemmer, mot dei andre kandidatane, Innsbruck i Austerrike, Garmisch-Partenkirchen i Tyskland og St. Moritz i Sveits. Olympic Valley og Innsbruck gjekk vidare til andre runde, der Olympic Valley vann med 32 stemmer mot 30

665 personar frå 30 land deltok i leikane. Det var til saman åtte ulike idrettar: skiskyting, ishockey, kunstløp, hurtigløp, alpint, langrenn, kombinert og skihopp.

Palisades Tahoe, som fram til 2021 heitte Squaw Valley Ski Resort, var arena for OL-øvingane. Dette er eit av dei største vintersportsstadene i USA. Han er den nest største vintersportsstaden i Lake Tahoe-området, etter Heavenly Mountain Resort, som ligg lenger mot søraust. Olympic Valley Ski Resort er 15 km² stort og har 30 stolheisar.

## Kjelder

**Denne artikkelen bygger på «[[:no:Olympic Valley|Olympic Valley]]» frå ,  den 14. januar 2024.*  

## Bakgrunnsstoff

*
Schwalmstadt

**Schwalmstadt** er ein by og ein kommune i Schwalm-Eder-Kreis nord i forbundslandet Hessen i Tyskland. Kommunen hyser kringom 18&nbsp;500 ibuarar og omfattar 84,8 km². Byen ligg 50 kilometer sør for Kassel.

Den alle fyrste kyrkjelege konfirmasjon-ordninga vart vedteken i 1538 i Schwalmstadt, ei ordning som er lite endra.

## Kjelder

**Denne artikkelen bygger på «[[:de:Schwalmstadt|Schwalmstadt]]» frå ,  den 14. januar 2024.*  

## Bakgrunnsstoff

*
Homberg (Efze)

**Homberg (Efze)** er ein by og ein kommune i Schwalm-Eder-Kreis nord i forbundslandet Hessen i Tyskland. Krins-administrasjonen har sete i byen. Kommunen hyser kringom 14&nbsp;500 ibuarar og omfattar 100,1 km². Byen ligg ei 40 kilometer sør for Kassel, 222 meter over havet

## Kjelder

**Denne artikkelen bygger på «[[:de:Homberg (Efze)|Homberg (Efze)]]» frå ,  den 14. januar 2024.*  

## Bakgrunnsstoff

*
Estelle Nze Minko

**Estelle Nze Minko** () er ein fransk handballspelar som vart verdsmeister med Frankrike sitt landslag i 2017 og 2023, europameister i 2018 og olympisk meister i 2021.

## Karriere
### Landslagsspel
Nze Minko debuterte for det franske landslaget 24. oktober 2013. Ho har sidan 2014 delteke i elleve internasjonale meisterskaps-turneringar i rad. Sommaren 2016 var ho med på å vinne OL-sølv i Rio de Janeiro, i desember same året vann ho bronse under europameisterskapen i Sverige. Året etter var Nze Minko med då Frankrike vann over Noreg i finalen i Handball-VM 2017, sameleis då Frankrike vann over Romania i EM-finalen 2018 på fransk heimegrunn. Med 38 nettkjenningar var ho lagets flittigaste målskårar i turneringa. I desember 2020 vart ho kåra til den beste spelaren i EM-turneringa i Danmark, trass i at Frankrike tapte finalen mot Noreg. Sommaren 2021 vann ho i Tokyo olympisk gullmedalje for Frankrike då Russland vart slått med fem mål. Derimot enda VM-finalen 2021 mot Noreg med fransk kollaps og sjumålstap. I den neste VM-finalen, i danske Herning i 2023, revansjerte Nze Minko og dei franske kvinnene seg med å slå Noreg 31–28. Ho blei tatt ut på all-starlaget som beste venstre bakspelar i verdsmeisterskapen.

### Klubbspel
Frå 2009 til -16 spelte Nze Minko for fem ulike lag i heimlandet. Sommaren 2016 skreiv ho kontrakt med det ungarske topplaget Siófok KC. Med Siófok vann ho EHF-cupvinnarcupen 2019. Ho flytta straks etter over til rivalen Győri ETO. Med Győri ETO vann ho den ungarske cupen i 2021 og den ungarske seriemeisterskapen i 2022 og 2023.

### Merittar
*OL-gull: 2021 med Frankrike
*VM-gull: 2017 og 2023 med Frankrike
*EM-gull: 2018 med Frankrike
*OL-sølv: 2016 med Frankrike
*VM-sølv: 2021 med Frankrike
*EM-sølv: 2020 med Frankrike
*EM-bronse: 2016 med Frankrike
*Vinnar av EHF-cupvinnarcupen: 2019 med Siofok
*Ungarsk seriemeister: 2022, 2023 med Győri ETO
*Ungarsk cupmeister: 2021 med Győri ETO

## Kjelder

## Bakgrunnstoff
* Estelle Nze Minko hos Det europeiske handballforbundet.
* Estelle Nze Minko hos Olympedia.
* Estelle Nze Minko hos den franske olympiske komiteen.
* Estelle Nze Minko hos det franske handballforbundet.
Mary Howitt

**Mary Howitt**, fødd **Botham** () var ein britisk forfattar. Ho var gift med forfattaren William Howitt (1792-1879) frå 1821.

Mary og William Howitt gav saman ut fleire litterære verk i vers og prosa, fyrst *The forest minstrels and other poems* (1821). Mary Howitt var varmt interessert i skandinavisk litteratur, og omsette romanar av Fredrika Bremer og eventyr av H.C. Andersen. Saman med maken skreiv ho òg *The literature and romance of Nothern Europe* (2 band, 1852). Sjølvbiografien hennar i to band blei gitt ut av dottera i 1889.

## Verk
Nokre av verka Howitt skreiv åleine var: 
**Sketches of Natural History* (1834)
**Wood Leighton, or a Year in the Country* (1836)
**Birds and Flowers and other Country Things* (1838)
**Hymns and Fireside Verses* (1839)
**Hope on, Hope ever, a Tale* (1840)
**Strive and Thrive* (1840)
**Sowing and Reaping, or What will come of it* (1841)
**Work and Wages, or Life in Service* (1842)
**Which is the Wiser? or People Abroad* (1842)
**Little Coin, Much Care* (1842)
**No Sense like Common Sense* (1843)
**Love and Money* (1843)
**My Uncle the Clockmaker* (1844)
**The Two Apprentices* (1844)
**My own Story, or the Autobiography of a Child* (1845)
**Fireside Verses* (1845)
**Ballads and other Poems* (1847)
**The Children's Year* (1847)
**The Childhood of Mary Leeson* (1848)
**[[Our Cousins in Ohio]]* (1849)
**The Heir of Wast-Wayland* (1851)
**The Dial of Love* (1853)
**Birds and Flowers and other Country Things* (1855)
**The Picture Book for the Young* (1855)
**M. Howitt's Illustrated Library for the Young* (1856; two series)
**Lillieslea, or Lost and Found* (1861)
**Little Arthur's Letters to his Sister Mary* (1861)
**The Poet's Children* (1863)
**The Story of Little Cristal* (1863)
**Mr. Rudd's Grandchildren* (1864)
**Tales in Prose for Young People* (1864)
**M. Howitt's Sketches of Natural History* (1864)
**Tales in Verse for Young People* (1865)
**Our Four-footed Friends* (1867)
**John Oriel's Start in Life* (1868)
**Pictures from Nature* (1869)
**Vignettes of American History* (1869)
**A Pleasant Life* (1871)
**Birds and their Nests* (1872)
**Natural History Stories* (1875)
**Tales for all Seasons* (1881)
**Tales of English Life, including Middleton and the Middletons* (1881)
## Kjelder

**Denne artikkelen bygger på «[[:sv:Mary Howitt|Mary Howitt]]» frå ,  den 15. januar 2024.* 
*** oppgav desse kjeldene:* 
* Carlquist, Gunnar (red.) (1932). Svensk uppslagsbok. Malmö: Svensk Uppslagsbok AB:s förlag, band 13 s. 374.
Geneseo i Kansas

**Geneseo** er ein busetnad i Rice County i Kansas i USA. Ved folketeljinga i 2020 var folketalet på staden 236.

Geneseo blei grunnlagd i 1886. Han har namn etter Geneseo i Illinois.

## Kjelder

**Denne artikkelen bygger på «[[:en:Geneseo, Kansas|Geneseo, Kansas]]» frå ,  den 14. januar 2024.*  

## Bakgrunnsstoff